Viðvörunarstig gærdagsins hefur verið hækkað úr gulu í appelsínugult fyrir höfuðborgarsvæðið , Suðurland , Faxaflóa , Breiðafjörð , Vestfirði , Strandir og Norðurland vestra , Norðurland eystra og Miðhálendið og er jafnvel búist við að Veðurstofan breyti því í rautt áður en langt um líður , en það yrði þá í fyrsta sinn hér á landi . Á veðurspá - og veðurfréttavef sínum segir Einar Sveinbjörnsson veðurfræðingur í nýrri færslu um þessa nýju ákvörðun Veðurstofunnar : „ Ég er sammála því mati þeirra á Veðurstofunni . Það er bæði veðurhæðin , en líka ofankoman , einkum norðanlands sem ræður því mati . Litur viðvörunar tekur bæði mið af líkindum eða styrk óveðurs saman með áhrifum á samfélag . Sjáum á nýjasta spákorti Dönsku Veðurstofunnar sem reiknuð er yfir Íslandi í fínni upplausn vind í 100 m hæð yfir jörðu . Venjulega er hann sýndur fyrir 10 m og eðlilega er heldur minni veðurhæð nærri jörðu . Sýnir hins vegar vel við hverju má búast . Guli liturinn er þröskuldur yfir í 32 m / s í meðalvind . Í Svona stormi má ætla að vindur nær jörðu verði um 85 - 95% af þessum gildum . Hviður og truflanir frá fjöllum breyta myndinni heldur og snarpar strengir en þetta ná sums staðar til jarðar . En takið líka eftir því hvað skilunum er spáð skörpum . Austan þeirra verður veður skaplegt . Óvissa er m.a. um legu skilanna , þó víst megi telja að annað kvöld og á miðvikudag haldi þau til austurs . “